CELEX: 32009R0900
Language: ro
Date: 2009-09-25 00:00:00
Title: Regulamentul (CE) nr. 900/2009 al Comisiei din 25 septembrie 2009 privind autorizarea selenometioninei produsă de Saccharomyces cerevisiae CNCM I-3399 ca aditiv pentru hrana animalelor (Text cu relevanță pentru SEE)

29.9.2009   
            
            
               RO
            
            
               Jurnalul Oficial al Uniunii Europene
            
            
               L 256/12
            
         
      REGULAMENTUL (CE) NR. 900/2009 AL COMISIEI
   
   din 25 septembrie 2009
   privind autorizarea selenometioninei produsă de Saccharomyces cerevisiae CNCM I-3399 ca aditiv pentru hrana animalelor
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea utilizării aditivilor destinați hranei animalelor, precum și criteriile și procedurile de acordare a unei astfel de autorizații.
            
         
               (2)
            
            
               În conformitate cu articolul 7 din Regulamentul (CE) nr. 1831/2003, s-a depus o cerere de autorizare pentru preparatul menționat în anexa la prezentul regulament. Cererea a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (3)
            
            
               Cererea privește autorizarea preparatului selenometionină produs de Saccharomyces cerevisiae CNCM I-3399 ca aditiv pentru hrana animalelor din toate speciile, în vederea clasificării în categoria „aditivi nutriționali”.
            
         
               (4)
            
            
               În avizul său din 5 martie 2009 (2), Autoritatea Europeană pentru Siguranța Alimentară (denumită în continuare „autoritatea”) a concluzionat că drojdia îmbogățită cu seleniu, în principal selenometionină, produsă de Saccharomyces cerevisiae CNCM I-3399, nu prezintă efecte adverse asupra sănătății animalelor, a sănătății oamenilor sau asupra mediului, că utilizarea acestui preparat poate fi considerată drept sursă de seleniu biodisponibil și că preparatul îndeplinește criteriile unui aditiv nutrițional pentru toate speciile. Autoritatea nu consideră necesară prevederea unor cerințe specifice de monitorizare ulterioară introducerii pe piață. De asemenea, autoritatea verifică raportul privind metoda de analiză a aditivului pentru hrana animalelor, prezentat de laboratorul comunitar de referință înființat prin Regulamentul (CE) nr. 1831/2003.
            
         
               (5)
            
            
               Evaluarea preparatului respectiv arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, conform dispozițiilor din anexa la prezentul regulament.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Preparatul menționat în anexă, aparținând categoriei „aditivi nutriționali” și grupului funcțional „compuși de oligoelemente”, este autorizat ca aditiv pentru hrana animalelor în condițiile prevăzute în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 septembrie 2009.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 268, 18.10.2003, p. 29.
   
      (2)  The EFSA Journal (2009) 992, pp. 1-24.
   
      ANEXĂ
      
                  Număr de identificare al aditivului
               
               
                  Numele titularului autorizației
               
               
                  Aditiv
               
               
                  Compoziție, formulă chimică, descriere, metodă de analiză
               
               
                  Specia sau categoria de animale
               
               
                  Vârstă maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Sfârșitul perioadei de autorizare
               
            
                  Conținut maxim de element (Se) în mg/kg de furaj complet cu un conținut de umiditate de 12 %
               
            
                  
                     Categoria aditivilor nutriționali. Grup funcțional: compuși de oligoelemente
                  
               
            
                  3b8.12
               
               
                  —
               
               
                  Selenometionină
                  Selenometionină produsă de Saccharomyces cerevisiae
                  
                  CNCM I-3399
                  (Drojdie selenizată inactivă)
               
               
                  
                               
                           
                           
                              Caracterizarea aditivului:
                              Seleniu organic, îndeosebi selenometionină (63 %) cu un conținut de 2 000-2 400 mg Se/kg (97-99 % de seleniu organic)
                           
                        
                               
                           
                           
                              Caracterizarea substanței active:
                              
                                           
                                       
                                       
                                          Selenometionină produsă de Saccharomyces cerevisiae
                                          
                                       
                                    
                                           
                                       
                                       
                                          CNCM I-3399
                                       
                                    
                                           
                                       
                                       
                                          (Drojdie selenizată inactivă)
                                       
                                    
                        
                               
                           
                           
                              Metoda de analiză (1):
                              Spectrometrie de absorbție atomică (AAS) cu tehnică cuptor cu grafit de tip Zeeman sau AAS cu sistem de generare de hidruri
                           
                        
               
                  Toate speciile
               
               
                  —
               
               
                   
               
               
                  0,50 (total)
               
               
                  
                              1.
                           
                           
                              Aditivul este încorporat în hrana pentru animale sub formă de preamestec.
                           
                        
                              2.
                           
                           
                              Pentru securitatea utilizatorilor: în timpul manipulării, utilizatorii trebuie să poarte mască de protecție respiratorie, ochelari de protecție și mănuși.
                           
                        
               
                  19 octombrie 2019
               
            
         (1)  Detaliile privind metodele de analiză sunt disponibile la următoarea adresă a laboratorului comunitar de referință: www.irmm.jrc.be/crl-feed-additives